কলাবাগান বাসস্ট্যান্ডে চলন্ত বাসে দুর্বৃত্তের আগুন
রাজধানীর কলাবাগানে মিরপুর রোডে একটি চলন্ত বাসে আগুন দিয়েছে দুর্বৃত্তরা।
শনিবার রাত ১০টা ৫০ মিনিটে কলাবাগান বাসস্ট্যান্ডে এ ঘটনা ঘটে।
ধানমন্ডি থানার ভারপ্রাপ্ত কর্মকর্তা (ওসি) পারভেজ আলম দ্য ডেইলি স্টারকে এ তথ্য নিশ্চিত করেছেন।
তিনি বলেন, 'দুর্বৃত্তরা মোটরসাইকেলে করে এসে মেট্রোলিংকের বাসটিতে আগুন দেয়। এ সময় স্থানীয়রা ধাওয়া দিলে, তারা মোটরসাইকেল ফেলে পালিয়ে যায়।'
মোটরসাইকেলটি জব্দ করা হয়েছে বলে জানান তিনি। তবে, এ ঘটনায় হতাহতের কোনো খবর পাওয়া যায়নি।
ফায়ার সার্ভিস জানায়, খবর পেয়ে মোহাম্মদপুর ফায়ার স্টেশনের ২টি ইউনিট ঘটনাস্থলে গিয়ে আগুন নিয়ন্ত্রণে কাজ করে।
এর আগে, রাত সোয়া ৯টার দিকে গুলিস্তানে এবং সাড়ে ১০টার দিকে মিরপুর-১৩ এলাকায় আরও দুটি বাসে আগুন দেয় দুর্বৃত্তরা।

রাজধানীর কলাবাগানে মিরপুর রোডে একটি চলন্ত বাসে আগুন দিয়েছে দুর্বৃত্তরা।